CELEX: 32008D0159
Language: lt
Date: 1203638400000
Title: 2008/159/EB: 2008 m. vasario 22 d. Komisijos sprendimas, iš dalies keičiantis Sprendimą 2007/683/EB, patvirtinantį laukinių kiaulių populiacijos klasikinio kiaulių maro likvidavimo tam tikrose Vengrijos teritorijose planą (pranešta dokumentu Nr. C(2008) 675)

26.2.2008   
            
            
               LT
            
            
               Europos Sąjungos oficialusis leidinys
            
            
               L 51/21
            
         
      KOMISIJOS SPRENDIMAS
   
   2008 m. vasario 22 d.
   iš dalies keičiantis Sprendimą 2007/683/EB, patvirtinantį laukinių kiaulių populiacijos klasikinio kiaulių maro likvidavimo tam tikrose Vengrijos teritorijose planą
   (pranešta dokumentu Nr. C(2008) 675)
   (Tekstas autentiškas tik vengrų kalba)
   (2008/159/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalį,
   kadangi:
   
               (1)
            
            
               Komisijos sprendimas 2007/683/EB (2) buvo priimtas kaip viena iš daugelio kovos su klasikiniu kiaulių maru priemonių.
            
         
               (2)
            
            
               Slovakija pranešė Komisijai apie šios laukinių kiaulių ligos plitimo permainas tam tikrose su Vengrija besiribojančiose teritorijose.
            
         
               (3)
            
            
               Vengrija pranešė Komisijai, kad atsižvelgiant į epidemiologinę situaciją klasikinio kiaulių maro išnaikinimo tarp laukinių kiaulių plane numatytas priemones reikia pradėti taikyti tam tikroms Vengrijos Pešto apygardos teritorijoms.
            
         
               (4)
            
            
               Todėl Sprendimą 2007/683/EB reikėtų atitinkamai iš dalies pakeisti.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/683/EB priedas pakeičiamas šio sprendimo priedo tekstu.
   2 straipsnis
   Šis sprendimas skirtas Vengrijos Respublikai.
   
      Priimta Briuselyje, 2008 m. vasario 22 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 316, 2001 12 1, p. 5. Direktyva su paskutiniais pakeitimais, padarytais Komisijos sprendimu 2007/729/EB (OL L 294, 2007 11 13, p. 26).
   
      (2)  OL L 281, 2007 10 25, p. 27.
   
      PRIEDAS
      
         
            „PRIEDAS
            Teritorijos, kuriose bus įgyvendinamas klasikinio kiaulių maro išnaikinimo tarp laukinių kiaulių planas:
            Nogrado apygardos teritorija ir Pešto apygardos teritorija šiaurinėje ir rytinėje Dunojaus pusėje, į pietus nuo sienos su Slovakija, į vakarus nuo sienos su Nogrado apygarda ir į šiaurę nuo E 71 greitkelio.“